cyanic-selkie/wikianc huggingface dataset:
महाकाली नगरपालिका, कञ्चनपुर
जनसङ्ख्या
राष्ट्रिय जनगणना २०६८ को तथ्याङ्क अनुसार सबैभन्दा बढी क्षेत्रीजाति १३,६६८ जना (३४.८२ प्रतिशत), दोस्रोमा कामी ८,९७५ (२२.८६ प्रतिशत) र तेस्रोमा ब्राम्हण पहाडी ३,९६२ (१०.०९ प्रतिशत) हरूको बसोबास रहेको छ। यस नगरपालिकामा १० वडाहरू रहेका छन्। औषत पारिवारिक आम्दानीमा कृषि व्यवसायको सबैभन्दा ठूलो हिस्सा रहेको छ र स्थानीय बासिन्दाको आम्दानीको अन्य श्रोतहरूमा व्यापार, नोकरी र वैदेशिक रोजगारी पनि एक हो। अधिकांश घरमा विद्युतीकरण भएको भएतापनि केही सिमान्तकृत वर्गमा रहेका नागरिक भने विद्युतीय उपभोगको पहुँचमा पुग्न सकिरहेका छैनन्।
गोत्र
गोत्रको परिभाषाबारे भेटिएका केही तथ्यहरू
हिन्दूहरूका महान धर्मग्रन्थ निर्णयसिन्धु र धर्मसिन्धुले गोत्रको परिभाषा यसरी गरेका छन् । यी दुबै धर्मग्रन्थले सम्पूर्ण रूपमा प्रवर मन्जरीका लेखक वौद्ययान मत अघि सारेको पाइन्छ । त्यस्तै यही मतलाई सतकर्म रत्नावलीमा पनि व्याख्या गरेको पाइन्छ । यसरी विभिन्न विद्वानहरू तथा ग्रन्थहरूमा गोत्रको बारेमा प्रसस्त व्याख्या गरेको पाइन्छ । समग्रमा भन्नु पर्दा गोत्र भन्नाले हिन्दू संस्कृती अन्तर्गतका केही समाजहरू आफूलाई आफ्नो उत्पत्तिको पुर्खालाई नै गोत्र भन्ने गरेको देखिन्छ । यसरी आफूलाई आफ्नो प्रथम पुर्खाको नामबाट परिचित र वर्गिकृत गर्न त्यही प्राचिन पुर्खाको नामलाई आफ्नो गोत्र मान्दै हजारौं हजार वर्षदेखि निन्तर रूपमा यो सामाजिक परम्परा चल्दै आएको छ र अहिले हामी यसैको एक हिस्साको रूपमा रहेका छौं ।
गोत्र शब्दको उत्पत्ति
जर्मन मानवशास्त्री म्याक्स मुलरले हिन्दू समाजमा गोत्र प्रणालीबारे गरेको खोज अनुसार गोत्र शब्दको उत्पत्ति बारेमा यस्तो भनेका छन् - " गोत्र पद्धति भनेको प्राचीनकालमा ब्राह्मण, क्षत्री, वैश्य र शूद्र परिवारहरूको वर्गीकरण र पहिचानकालागि बनाइएको प्रणाली भित्रको एक भाग हो । र यसरी प्रचलनमा ल्याइएको गोत्र मूलतः गोत्र पर्वर्तक ऋषिको नामबाट राखियो ।" मानवशास्त्री मुलरले गोत्र उत्पत्तिको बारेमा यसो लेखेका छन् - " गोत्र विभाजन प्रक्रियाको आरम्भ ऋग्वेद कालीन समय भन्दा पछि, यजुर्वेद कालीन समयमा भएको हो ।" यस भनाइ अनुसार हिन्दू समाजमा गोत्र प्रणालीको विकास ऋगवेदकालीन समय भन्दा पछि भएको देखिन्छ । खासगरी यजुर्वेदिक कालबाट ऋषिमुनिहरूले गोत्रको सुरूवात गरेको देखिन्छ । मानवशास्त्री मुलरले आफ्नो खोजमा लेखेका छन् - " गोत्रहरू प्राचीन कालका सातवटा ऋषिहरूका नामबाट राखिएको हो । ती सातवटा ऋषिहरू हिन्दू धर्मशास्त्रका मुख्य सप्तऋषि हुन् ।" ती सप्तर्षिहरू १) गौतम, २) भारद्वाज, ३) विश्वामित्र, ४) जमदग्नि, ५) वशिष्ठ, ६) कस्यप, ७) अत्रि हुन् । यि सप्तऋषिसँगै अगस्त्य मुनिले पनि सप्तऋषिको सिको गरी आफ्नो नामबाट अगस्त्य गोत्रको सुरूवात गरे । यसरी अगस्त्य पनि गोत्र प्रवर्तक ऋषिहरू अन्तर्गत नै गणना गरिएकाले यजुर्वेद कालीन समय देखि नै गोत्र आठवटा प्रचलनमा आएको र यिनी आठ ऋषिहरूका नामबाट गोत्रको आरम्भ भएको हो । तर, अहिले गोत्रहरू आठबाट वृद्धि भई मुल हाँगा ४९ वटा पुगेका छन् । यसरी आठ गोत्र बाहेकका गोत्रका बारेमा विद्वान म्याक्स मुलरले यस्तो भनेका छन् - "आठ गोत्रका मुख्य ऋषिहरूका लामो समय पछीका सन्ततीहरू विभिन्न समूहमा विभाजित हुँदै गए जसलाई गण भनियो र ति गण पनि विभिन्न परिवारमा विभक्त हुँदै गए । गोत्र पनि लागु हुँदै गयो तर कतिपए अवस्थामा ति आठ ऋषिहरूका सन्तानले आफ्नो परिवार बढ्दै जाँदा आफ्नै नामबाट नयाँ गोत्र सुरु गरे । जस्तै:- वशिष्ठ ऋषि कै कुलमा जन्मेका कौडिन्य ऋषिले आफ्नै नामबाट कौडिन्य गोत्रको आरम्भ गरे । वास्तवमा अहिले आफूलाई कौडिण्य गोत्री भन्नेहरू खासमा वशिष्ठ गोत्रीहरू हुन् । त्यस्तै सप्तर्षि मध्यका एक विश्वामित्रका कुलमा जन्मेका कौशिक ऋषिले आफ्नो विश्वामित्र गोत्र छोडी आफ्नै नामबाट कौशिक गोत्र राखे र पछिका सन्तानहरूलाई आफ्नो नाम कौशिकलाई गोत्र भन्न लगाए । त्यस्तै सप्तर्षि मध्यका एक जना जमदग्निको कुलमा जन्मेका भास्टा नामका ऋषिले आफ्ना सन्ततीहरूलाई जमदग्नि गोत्र छोडेर आफ्नै नामबाट भाष्टा गोत्र भन्न लगाए । यसरी गोत्र प्रणालीको सुरुवात यजुर्वेद कालमा भएको हो र विभिन्न कालखण्डमा विभिन्न प्रकारले विकसित र विभाजित हुँदै आजसम्म गोत्र परम्परा चल्दै आएको छ ।
महाकाली नगरपालिका, कञ्चनपुर
चाडपर्व
विभिन्न समुदाय, जातजातिका मानिसको बसोबास रहेको यस क्षेत्रमा विभिन्न चाडपर्व मनाउने गरिन्छ। दशैँ, तिहार, माघी, होली, गौरा, कृष्णजन्माष्टमी, आईतबारी, छठपर्व, बुद्धजयन्ती, क्रिसमस आदि यहाँका प्रमुख चाडपर्वको रूपमा रहेको पाईन्छ।
गोत्र
मुख्य गोत्रहरू
यसरी शुरु भएको गोत्र शब्दको प्रयोग वैद्धिक कालबाट शुरु भयो । यो गोत्र वैद्धिक कालका मुख्य सात ऋषिहरूका नामबाट शुरु भएको हो । ति मुल सात ऋषिहरूबाट शुरु भएका मुख्य सात गोत्रहरू यस प्रकार छन् :-
सप्तर्षिहरूलाई पछ्याउँदै आफ्नो नामबाट गोत्रको सुरुवात गर्ने अर्का आठौँ ऋषिले सुरु गरेको अर्को गोत्र अगस्त्य । यसरी आठ ऋषिका नामबाट आठ गोत्र आरम्भ भए । यसरी शुरु भएका आठ गोत्र भित्र हिन्दू धर्मका ब्राह्मण, क्षेत्री, वैश्य र शुद्रलाई समाहित गरियो । माथि उल्लेख गरिएका आठ गोत्र भित्र सबै ब्राह्मण, क्षेत्री, वैश्य र शुद्र पर्दछन् तर समयको क्रमसँगै मुल आठ ऋषिका सन्ततिहरूले विभिन्न कालखण्डमा आफ्नै नामबाट गोत्रको सुवात गर्ने गरेकाले हाल आएर करिब ४९ मुल शाखा गोत्र र तमाम अन्य उपशाखाहरू प्रचलनमा रहेको पाइन्छ । सुरुवाती समयका आठ गोत्रहरू बढ्दै बढ्दै ४९ शाखा गोत्र र अन्य उपशाखा गोत्रहरू हुनुका धेरै कारणहरू छन् । यसरी गोत्र बढ्नुका कारणहरूलाई विद्वानहरूले यसरी व्याख्या गरेका छन् :- यसरी मुख्य चार कारणले गर्दा गोत्रको सङ्ख्या ८बाट बढेर ४९ पुगेको हो भनि पूर्विय तथा पाश्चत्य मानवशास्त्रीहरूले निर्क्यौल गरेका छन् । उनिहरूको यो निर्क्यौलमा हिन्दू दर्शनका विद्वानहरूले पनि धेरै हदसम्म सहमती जनाएको पाइन्छ ।
पछि वृद्धी भएका मुख्य गोत्रहरू
यि बाहेक केही गोत्रहरूका नाम पत्तालाग्न नसक्दा यहाँ समावेस गर्न सकिएन ।
जातका आधारमा उत्पन्न गोत्रहरू
कतिपय जातिले आफ्नै जातलाई गोत्र मान्ने गरेको पाइन्छ । यसरी जातलाई नै गोत्र मान्ने कतिपय जात तथा गोत्रहरू यस प्रकार छन् ।
वैवाहिक पद्धतिमा गोत्र रुपान्त्रण प्रक्रियालाई विद्वानहरूले मुख्य दुइ प्रकारमा विभाजन गरेका छन् । यी दुबै प्रकारका समाज अर्थात पिताको वंशलाई अघि बढाउने पारिवारीक प्रक्रिया र माताको वंशलाई अघी बढाउने प्रक्रिया दक्षिण एसियाको हिन्दू समाजमा विद्यमान छन् । चाहे जसको सत्तात्मकता वा प्रधानतालाई अपनाए पनि दुवैमा गोत्र अहंरूपमा रहेको पाइन्छ तै पनि बहुसंख्यक हिन्दूहरू पितृसत्तात्कम समाजमा विश्वास गर्दछन् । यसप्रकारको पितृसत्तात्मक पद्धतिमा विवाह गरेर ससुराल आउने भिन्न गोत्री महिलाको गोत्र स्वतः परिवर्तन भइ पतिको गोत्र धारण गर्दछन् भने पिताको गोत्र परित्याग गर्दछन् । त्यस्तै मातृसत्तात्मक पद्धतिमा विवाह गरेर ससुराल आउने भिन्न गोत्री पुरुषहरूको गोत्र स्वतः परिवर्तन भइ पत्नीको गोत्र धारण गर्छन् र पिताको गोत्र परित्याग गर्छन् । गोत्र परिवर्तनको प्रणाली जो भए पनि गोत्रले विवाहमा ठुलो अर्थ राख्दछ । हिन्दू मान्यता अनुसार एकै गोत्रबाट उत्पन्न भएका केटा र केटीबीच वैवाहिक सम्बन्ध गर्नहुन्न भनिएको छ । शास्त्रमा स-गोत्री शब्दको प्रयोग गरिएको छ । यस शब्दको वर्ण विन्यास गर्दा स+गोत्री हुन्छ । त्यसैले एकै गोत्रीहरूबीच विवाह गर्नु भनेको एउटै बाजेका नाति र नातिनीबीच विवाह गर्नु जस्तै हो ।
गोत्र प्रणालीको वैज्ञानिक आधार
गोत्र हिन्दू समाजमा व्याक्ति तथा थर पहिचानको मुख्य आधार अथवा सिद्धान्त हो । गोत्र, शाखा, सूत्र र प्रवर विना हिन्दू समाजका ब्राह्मण, क्षेत्रीय, वैश्य तथा शुद्रहरूको पहिचान गर्न असम्भव छ । यि थरहरूवीच विवाह, व्रतवन्ध, जन्मकर्म देखी मृत्युकर्मसम्म गोत्रकै आधारमा गरिने हुँदा गोत्र विनाको ब्राह्मण, क्षेत्रिय, वैश्य तथा शुद्र थरहरू फेद विनाको टुप्पोजस्तो हुन जान्छन् । गोत्र माथी उल्लेखित थरहरूको आधारभुत पहिचान हो । तर वर्तमान समयमा थर, गोत्र, शाखा, प्रवर, सूत्र आदीलाई यसको कुनै आवस्यकता छैन मानिसको जात पुरुष र महिला मात्र हो बाँकी सबै मिथ्या हुन् भन्ने सोचको विकास भएको पनि पाइन्छ । तर आधुनिक गर्भ विज्ञानले गोत्र प्रणाली र यसको आवस्यकतालाई प्रमाणित गरिदिएको छ । किनकी गोत्र, प्रवर प्रणाली विकास गर्नुमा अत्यन्त वैज्ञानिक आधार रहेको देखिन्छ । मानव जन्म प्रकृयाको वैज्ञानिक आधार क्रोमोजोम र जिनमा आधारित रहेर यो प्रणालीको विकास गरेको देखिन्छ । वास्तवमा गोत्र मात्र हैन कुनै दुई थरवीच प्रवर मात्र मिलेमा पनि विवाह निष्तेज गरिएको छ । किनकी हरेक प्रवर र गोत्र एक आपसमा अन्तर सम्वन्धित छन् । तसर्थ तिनका सन्ततिवीच विवाह गर्नु एउटै कुलका कन्या र पुरुष विचको विवाह जस्तै हुन्छ । यही कारणले गर्दा सगोत्री भित्र वा एकै प्रवर भएका गोत्रीविचको विवाह वर्जित गरिएको हो । सगोत्री विवाह वर्जित गरिनुमा अत्यन्त वैज्ञानिक कारण छ । हजारौं वर्ष पहिले ऋषिमुनीहरूले यस कारणलाई सही ढङ्गले बुझेका रहेछन् भन्ने कुरालाई वर्तमानको आधुनिक गर्भ विज्ञानले प्रमाणित गरिदिएको छ । त्यस प्रकारको वैज्ञानिक प्रमाणलाई यसरी प्रस्तुत गरिएको छ ।
काजीमान लिम्बू
काजीमान लिम्बू नेपालका पूर्वमन्त्री हुन्। यिनी २०१७ पुष १मा राजा महेन्द्रले जननिर्वाचित प्रधानमन्त्री विश्वेश्वर प्रसाद कोइराला लाई हटाई निर्दलीय पञ्चायती व्यवस्था लागू गरेपछि मन्त्री भएका थिए।
पूर्ण इजलास
नेपालको कानुन व्यवस्थामा पूर्ण इजलास भन्नाले तीनजना वा सो भन्दा बढी न्यायाधीशहरू रहेको इजलासलाई बुझिन्छ। सर्बोच्च अदालतमा परेका मुद्दा मामिलाहरू मध्ये संयुक्त इजलासका न्यायाधीशहरूको राय नमिलेको मुद्दा, मुद्दामा समावेश भएको कुनै कानुनी प्रश्न वा सिद्धान्तको संवन्धमा पूर्ण इजलासवाट हेरिनु उपयुक्त ठानी संयुक्त इजलासले पूर्ण इजलासमा पेश गर्न आदेश दिएको मुद्दा, कानुनी प्रश्नको जटिलता र महत्त्वको विचार गरी प्रधान न्यायाधीशले पूर्ण इजलासमा पेश गर्न तोकिदिएको मुद्दा पूर्ण इजलासबाट हेरिने व्यवस्था छ।
बाहिरी लिङ्कहरू
सर्वोच्च अदालतको आधिकारीक वेबसाईट
लैनसिंह बाङ्देल
लैनसिंह बाङ्गदेल (वि.सं. १९८० - वि.सं. २०५९) नेपाली साहित्यकार तथा चित्रकार हुन्।
जीवनी
उनको वि.सं. २०५९ साल असोज २९ गते निधन भयो ।
कृति
उनको पहिलो रचना सन् १९३८मा 'अमावस्याको रात्री' शीर्षकको कथा प्रकाशित भएको थियो। उनका उपन्यास/यात्रा संस्मरण चर्चित छन्। उनका प्रकाशित कृतिहरूः
सुभाङ
सुभाङ नेपालको मेची अञ्चलको पाँचथर जिल्लाको एक गाँउ विकास समिति हो।
जनसङ्ख्या
नेपालको सन् २००१को जनगणना अनुसार
हलोविन पार्टी
हलोविन पार्टी अङ्ग्रेजी उपन्यासकार अगाथा क्रिस्टीद्वारा लिखित उपन्यास हो ।
भारत विश्वविद्यालय
भारत विश्वविद्यालय भारतीय राज्य तमिलनाडुको राजधानी चेन्नईमा स्थित एउटा विश्वविद्यालय हो।
कश वंश
कश वंश प्राचिन बेबिलोनियाको पुरानो साम्राज्यको पतन हुनासाथ त्यस क्षेत्रमा शासन गर्ने वंश हो । कशहरूको आन्तरिक नाम गाल्जु थियो र उनीहरूलाई कशु, कशी र कश्शी पनि भनिन्थ्यो ।
हिट वंशले बेबिलोनियाको पतन ई.पू. १५९५ मा गराएपछि (संक्षिप्त वंशावली अनुसार ई.पू. १५३१), कश वंशले दूर-कुरिगाल्जुमा वंश खडा गरे । कशहरू निम्नस्तरका सैनिक सामन्ती भएपनि सक्षम शासक थिए । उनीहरू जनतामा अप्रिय थिएनन् । उनीहरूको ५०० वर्षको शासनले बेबिलोनियाको आगामी संस्कृतिको विकास गर्ने पृष्ठभूमि सृजना गर्यो । बेबिलोनियामा पूजा गरिने प्राचिन घोडा यिनै कश वंशले भित्र्याएका थिए ।
कश भाषाको विश्वको एक अवर्गीकृत भाषा हो । यस भाषाको सम्बन्ध हुर्रो-युरारतियन समुहसँग हुनसक्छ । केही कश शासकहरूको नाम []भारोपेली]] भएको हुनाले उनीहरू मितानी सामन्तजस्तै हुर्रो-युरारतियन समुहका हुनसक्छन् ।
हेनरी फोर्ड इन्टरनेशनल कलेज
हेनरी फोर्ड इन्टरनेशनल कलेज काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
खगेन्द्रजङ्ग गुरुङ्ग
खगेन्द्रजङ्ग गुरुङ्ग नेपालका पूर्वमन्त्री हुन्। यिनी २०१७ पुष १मा राजा महेन्द्रले जननिर्वाचित प्रधानमन्त्री विश्वेश्वर प्रसाद कोइराला लाई हटाई निर्दलीय पञ्चायती व्यवस्था लागू गरेपछि मन्त्री भएका थिए।
थ्री स्टार क्लबको सिजन २०७५
थ्री स्टार क्लबले २०७५ साल वा २०१८ सालमा भारतका भएको गभर्नर गोल्डकपको उपाधि समेत जितेको थियो । नेपालको राष्ट्रिय लिगको विश्राम समयमा थ्री स्टारले भारतमा भएको अन्तर्राष्ट्रिय आमन्त्रित फुटबल प्रतियोगिताको उपाधि जितेको हो । साथै थ्री स्टारले नेपाली घरेलु फुटबल जगतमा २०७५ सालको पहिलो उपाधि समेत जितेको थियो ।
वैशाख
थ्री स्टार क्लबले २०७५ सालमा कुल ३ वटा नेपाली घरेलु फुटबल प्रतियोगिता खेलेको थियो । जस मध्ये वर्षको पहिलो फुटबल प्रतियोगिता माईभ्याली गोल्डकप २०७५ जित्दै सुखद सिजनको सुरूवाट गरेको थियो।थ्री स्टारले फाइनलमा चिरपरिचित प्रतिद्वन्द्वी मनाङ मर्स्याङ्दी क्लबलाई फाइनलमा १-० ले पछि पार्दै वर्षको पहिलो उपाधि जित्ने क्लब मा आफ्नो नाम दर्ता गराएको थियो ।
यस्तै क्लबले वैशाख महिनामै दमक गोल्डकप २०७५ को पहिलो क्वाटरफाइनल खेलमा नेपाल पुलिस क्लब सँग ०-१ ले पराजित भएको थियो । भने उदयपुर गोल्डकप २०७५ को पहिलो खेल खेल्दै प्रतियोगितामा सुखद सुरूवाट गरेको थियो । मोरङ ११ क्लबलाई ४-१ गोल अन्तरले पराजित गर्दै क्लबले सेमिफाइनलमा स्थान बनाएको थियो ।
पुष्पभक्त मल्ल
मल्ल नेपालका खानी विषयका पहिलो इञ्जिनियर र खानी विभागका पहिलो नेपाली निर्देशक पनि हुनु हुन्थ्यो। उहा नेपालका खानी तथा भूगर्भ (माइनिङ इञ्जिनियरिङ) विषयका पहिलो इञ्जिनियर पनि हुनु हुन्थ्यो।
पढाइ प्रतिको उहाँको सम्मोहन एउटा इखका कारण मौलाएको थियो। एकपटक गुरुले उहाँलाई एउटा अङ्ग्रेजी कविता कण्ठ पार्न दिएछन्। भोलिपल्ट उहाँले कविता कण्ठ सुनाउन नसक्दा गुरुले भनेछन्- '१४ वर्षको तेरो काकाले मेट्रीक गरिसक्यो। तँ १३ वर्षको भएर पनि यति सानो कक्षामा छस्, तैपनि पढ्दैनस्। तैंले के गर्छस् ?' यो सुनेर मल्ल जीवनभरि अध्ययनमै लीन रहे।
वि. सं. १९९० कार्तिक १६ गते नेपालमा पहिलो पटक एस.एल.सी. परीक्षा बोर्डको गठन भएको थियो। त्यसपूर्व परीक्षा दिन छात्र-छात्राहरू कोलकाता र पटना विश्वविद्यालयमा जानुपर्थ्यो। नेपाल मै परीक्षा बोर्ड गठन भई परीक्षा दिन पाउने प्रबन्ध भए पनि परीक्षा सम्बन्धी सबै प्रक्रियाहरू नेपाल सरकारका लागि पटना विश्वविद्यालयले नै गर्थ्यो। नेपालमा एस.एल.सी. परीक्षा गठन भएपछि पहिलो पटक १९९० साल पुसको अन्तिम हप्तादेखि परीक्षा सञ्चालन भएको थियो। तत्काल परीक्षा केन्द्र दरबार हाइस्कूलदेखि दक्षिण पट्टीको भवनमा थियो। परीक्षा आधा आधी हुँदा संवत् १९९० साल माघ २ गतेका दिन विनाशकारी महा-भूकम्प गयो, जसको कारण केही दिन परीक्षा स्थगित गर्नुपर्‍यो। भूकम्पका कारण दुई वर्ष दरबार हाइस्कूलको पढाइ त्रिचन्द्र कलेजमा चल्यो। पहिलोपटक कुल ३४ परीक्षार्थीहरू सहभागी रहेको उक्त परीक्षामा कोही पनि प्रथम श्रेणीमा उत्तीर्ण भएनन्। यीमध्ये १० जना द्वितीय श्रेणी र नौजना तृतीय श्रेणीमा उत्तीर्ण भए भने १४ जना असफल र एकजना अनुपस्थित भए। द्वितीय श्रेणीमा उत्तीर्ण भएका १० जनामध्ये सर्वाधिक अङ्क मल्लले पाउनुभएको थियो। परीक्षार्थीहरू मध्ये एकजना छात्रा सविनाकुमारी देवीले परीक्षा र्फम भरे पनि उनी परीक्षामा अनुपस्थित रहिन्। कुल आठसय पूर्णाङ्क रहेको उक्त परीक्षामा उत्तीर्ण हुन प्रत्येक विषयमा ३६ नम्बर ल्याउनु पर्थ्यो।
आजकाल एस.एल.सी.को नतीजा प्रकाशित हुनासाथ बोर्डमा आउनेहरू सञ्चारमाध्यमको घेरामा परिहाल्छन्। तुरून्त तिनको नाम आम समुदायमा पुग्छ। तिनका अन्र्तवार्ताहरू सार्वजनिक हुन्छन्। तर, त्यो बेलाको स्थिति अर्कै थियो। रिजल्ट भएको एक महिनापछि मात्र पुष्पभक्तले बोर्डफर्स्ट भएको थाहा पाउनुभयो। दरबार स्कूलका तत्कालीन प्रधानाध्यापक रूद्रराज पाण्डेले उहाँलाई भन्नुभयो, 'ए पुष्प तिमी त बोर्डफर्स्ट भएका रहेछौ। बधाईं छ तिमीले मासिक २० रूपैयाँ पाउनेछौ।' बोर्डफर्स्ट भए पनि द्वितिय श्रेणीका कारण उहाँले मासिक २० रूपैयाँ भने पाउनु भएन। एस.एल.सी. पछि त्रिचन्द्र कलेज हुँदै बनारसबाट खानी तथा भूगर्भ इञ्जिनियरिङमा स्नातक मल्लले खानी विभागमा रहेर लामो समय काम गर्नुभयो। यही अवधिमा उहाँले फूलचोकीमा फलाम खानी र स्वयम्भु क्षेत्रमा सुनखानीको अध्ययन गर्नुभएको थियो।
खानी वैज्ञानिकसमेत रहेका मल्लको विश्वास थियो- उत्खनन् गर्न सकेमा नेपालमा खनिजको राम्रो सम्भावना छ। सिमेण्ट उद्योगले मात्र खानी विभागको सम्पूर्ण खर्च उठाउन सक्छ भने अरू खनिज उद्योग चलाउन सके त्यसले देशकै अर्थतन्त्रमा महत्त्वपूर्ण सुधार ल्याउनेछ। धर्मकर्ममा अत्यन्त आस्थावान उहाँले भक्तपुरका महादेव र लक्ष्मीनारायण मन्दिरलाई मासिक एकसय रूपैयाँ तथा भागवत पुरोहितलाई दुई सय रूपैयाँ प्रदान गर्दै आउनुभएको थियो। उहाँ संस्कृत शिक्षालाई महत्त्व दिन छाडिएकोमा चिन्तित हुनुहुन्थ्यो। संस्कृतमा ज्ञानको अद्वितीय भण्डार छ भन्ने उनको ठहर थियो।
तत्कालिन नेपाल राजकीय विज्ञान तथा प्रविधि प्रज्ञा प्रतिष्ठान (रोनाष्ट), पृथ्वी प्रतिष्ठान, पूर्व कर्मचारी सेवा परिषद्, छिमेक समाज सेवा लगायतका संघसस्थाबाट उहाँले पहिलो बोर्डफर्स्ट र खानी वैज्ञानिकका रूपमा सम्मान पाउनुभएको थियो।
उहाँको २०६१ जेठ १६ गते ९१ वर्षको उमेरमा निधन भयो। उहाँ लामो समयदेखि दमको रोगबाट पीडित हुनुहुन्थ्यो। उहाँले दरबार हाइस्कूलबाट प्रवेशिका परीक्षा दिनुभएको थियो। उहाँका चार छोरा र तीन छोरी छन्। इमान्दार भएर बाँच्नु ठूलो तर कठिन कुरा भएको बताउने उहाँले धेरै वर्ष जागीरे जीवन बिताउनुभएको थियो। तर, काठमाडौंको डिल्लीबजारमा घर बनाउँदा लागेको ऋण तिर्न नसके कै अवस्थामा उहाँको निधन भयो।
भाषा परिवार
एक आपसमा सम्बन्धित भाषाहरूको परिवारलाई भाषा परिवार भनिन्छ। यो एउटै पूर्वजको वंशजको माध्यमले सम्बन्धित भाषाहरूको एउटा समुह हो। कुन भाषा कुन भाषा परिवार अन्तर्गत पर्छ, त्यसको लागि वैज्ञानिक आधार रहेको छ। हाल विश्वको भाषाहरूको तीन अवस्थाहरू छन्। विभिन्न देशहरूको प्राचीन भाषाहरूको जसको अध्ययन र वर्गीकरण पर्याप्त सामग्रीको अभावमा हुन सकेन तिनीहरू पहिलेको अवस्थामा छन्। यिनीहरूको अस्तित्व यिनीहरूकै उपलब्ध प्राचीन शिलालेखहरू, सिक्काहरू र हस्तलिखित पुस्तकहरूमा अझै अहिले पनि सुरक्षित छ। पहिलो अवस्थाको भाषाहरूको अभिलेख मेसोपोटेमियाको पुरानो ‘सुमेरीय’ तथा इटालीको प्राचीन भाषा ‘एत्रस्कन’ यो भाषा अन्तर्गत पर्दछन। दोश्रो अवस्थामा यस्तो आधुनिक भाषाहरू छन्, जसको पूर्ण शोधको अभावमा अध्ययन र विभाजन प्रचुर सामग्री हुँदाहुँदै पनि हुन सकेको छैन। जापानी, कोरियाली आदि भाषाहरू यसै अवस्थामा छन्। तेश्रो अवस्थाको भाषाहरूको पर्याप्त सामग्रीहरू रहेको छ जसले यिनीहरूको अध्ययन तथा वर्गीकरण भइसकेको छ। ग्रीक, अरबी, फारसी, संस्कृत, अङ्ग्रेजी आदि अन्य विकसित तथा समृद्ध भाषाहरू यसै अन्तर्गत रहेका छन्।
पुष्पभक्त मल्ल
लण्डनबाट खानी तथा भूगर्भ विज्ञानसम्बन्धि विशेष तालीमसमेत लिएका मल्ल देशमा रहेका असख्य प्राकृतिक स्रोत साधनको उपयोग हुन नसकेकोमा चिन्तित हुनुहुन्थ्यो। विज्ञान प्रविधिको विकास विना देशमा आर्थिक र सामाजिक विकास हुन नसक्ने उहाँको ठहर थियो।
रसनालु
रसनालु रामेछाप जिल्लामा अवस्थित एक गाउँ विकास समिति हो।
ईश्वर बराल
ईश्वर बराल (विसं १९८० कार्तिक ९ – २०५४ कार्तिक २७) नेपाल प्रज्ञा प्रतिष्ठानका पहिला पूर्व-उपकुलपति तथा नेपाली साहित्यका समालोचक थिए । उनले लण्डनबाट विधावारिधि उपाधि हासिल गरेका थिए ।
जीवनी
संस्कृत, नेपाली, अङ्ग्रेजी, हिन्दी, मैथिली, उर्दू, बङ्गाली, भोजपुरी आदि भाषामा केही पोख्त हुँदाहुँदै उनले भारतको जयनगरबाट म्याट्रिक पास गरे । त्यसपछि संवत् १९९८ सालमा उनले दरभङ्गामा आई.एस्सी. सकाए । १९९९ सालमा 'भारत छोड' आन्दोलनमा सक्रिय भएकाले बराल दरभङ्गामा समातिए । परिणामस्वरूप त्यहाँ उनको आई.एस्सी. पछिको पढाइ अवरुद्ध भयो । त्यसपछि २००० साल वैशाखमा उनी काठमाडौंँस्थित त्रिचन्द्र कलेजमा भर्ना भए। त्यस बेला उनका सहपाठी विजय मल्ल थिए । साथै त्यस समय नै लक्ष्मीप्रसाद देवकोटा, हृदयचन्द्रसिंह प्रधान आदिसँग बरालको घनिष्ठता भइसकेको थियो । त्यस बेला उनले नेपाली साहित्यका बारेमा केही जान्ने र सुन्ने मौका पनि पाए । त्यसैको परिणामले उनले २००० सालमा शारदामा एउटा लेख छापे । 'कथाको परिभाषा' शीर्षकको सो समालोचना समीक्षा जगत्को उनको प्रथम प्रस्तुति थियो ।
उनैले पहिलो पल्ट लक्ष्मीप्रसाद देवकोटालाई महाकवि लेखे । २००४ सालमा उनले देवकोटालाई महाकवि लेखेपछि उनका नाउँमा त्यही सम्मान चलेर गयो र देवकोटालाई लेखिने गरेको युगकवि २०१० सालको हाराहारिमा सिद्धिचरण श्रेष्ठमा सारिएको थियो ।
वि.स. २००३ सालमा उनी नेपाली (राष्ट्रिय) काङ्ग्रेसका संस्थापक सदस्य भए । २००५ साल वैशाखमा ईश्वर बरालको विवाह सुश्री रानू ढुङ्गानासँग सुसम्पन्न भएको थियो । बरालले बी.ए.को अन्तिम वर्षअध्ययन गर्दागर्दै झयालबाट र हिमालचुलीको सम्पादन गरेका थिए । तर परिस्थितिले गर्दा उनको झयालबाट २००६ सालमा र हिमालचुली २०१२ सालमा मात्र प्रकाशित भएका थिए। एम्.ए. अध्ययनका लागि पनि बराल काशी हिन्दू विश्वविद्यालयमा भर्ना भए। त्यस बेला उनी समीक्षात्मक कलामा झन् उर्त्र्सग भए । उनी २०१८ सालमा संयुक्त अधिराज्य पुगे । बरालले भारतको काशी हिन्दू विश्वविद्यालयबाट २००६ सालमा अङ्ग्रेजी साहित्यमा एम्.ए. तथा २०२१ सालमा बेलायतको लन्डन विश्वविद्यालयबाट 'पृथ्वीनारायण शाहका दिव्य उपदेश'मा पी.एच्.डी. गरे । नेपाली साहित्यमा प्रवेश गर्दा कविता लेखेर उनले आफ्नो साहित्यिक यात्रा अघि बढाएका भए पनि उनका कविताहरूले प्रकाशित हुने मौका त्यति पाएनन् ।
अन्तिम अवस्था
वि.स. २०५४ सालको आरम्भमा बराल बिरामी परे। उपचारार्थ उनी भारतको दिल्ली पुगे । त्यहाँको अस्पतालमा भर्ना भएपछि निष्कर्ष निक्ल्यो- उनलाई 'ब्रेन ट्युमर' भएको रहेछ । बराल बराल लेख्न र बोल्नबाट वञ्चित हुन पुगे। २०५४ सालको कात्तिक २७ गते बुधबार एकाबिहानै काठमाडौंंमा उनले देहत्याग गरे ।
नीतू चन्द्रा
नीतू चन्द्रा(June 20, 1984) एक भारतीय मोडल र अभिनेत्री हुन् । उनको जन्म पटना, बिहार, भारतमा भएको थियो । उनको मातृभाषा भोजपुरी हो । उनले इन्द्रपस्त कलेजबाट स्नातक गरिन् । उनले आफ्नो सफल अभिनय र मोडलिङको श्रेय आफ्नी आमालाई दिने गर्छिन् पूर्वी चंपारण जिल्लाकी हुन् । उनी तेक्वान्दोमा पनि ब्ल्याक बेल्ट हुन् र भारतको तर्फबाट अन्तर्राष्ट्रिय तेक्वान्दो प्रतियोगितामा जुन हंग कंगमा भएको थियो त्यसमा पनि समावेश भइन् ।  उनका भाइ नितिन चन्द्रा एक चलचित्र निर्देशक हुन् जसले देशवा नामक चलचित्रको निर्देशन गरेका थिए । उनले तलेजु, तामिल , कन्नड र हिन्दी चलचित्रमा अभिनय गरेकी छिन् । पावर उनको सफल चलचित्र हो ।
खिल्जी
खिल्जी नेपालको पश्चिमाञ्चल विकास क्षेत्र लुम्बिनी अञ्चलको अर्घाखाँची जिल्ला जिल्लाको एक गाँउ विकास समिति हो। खिल्जी गाबिस २०७२ श्रावण ३ गते जिल्लाको आठौ घर भित्रको धुवामुक्त ( प्रर्दुषण ) गाबिस घोषणा भएको छ ।
नरिल्स्कमा तेल चुहावट
नरिल्स्कमा तेल चुहावट (, क्रास्नोयार्स्क क्राय नजिकै घटेको एक औद्योगिक विपत्ति हो जुन २९ मे २०२०बाट सुरु भएको थियो। नरनिकेलको स्वामित्वमा रहेको एक उर्जा उत्पादन केन्द्रको भण्डारण ट्याङ्की फुटेका कारण डिजेल इन्धन पानीमा मिसिन पुगेको थियो। अनुमानित रूपमा १७,५०० टन डिजेल नदीमा मिसिएको थियो। यो रूसको इतिहासको सबैभन्दा ठूलो तेल उत्पादनमा आएको चुहावट हो भने यसले उत्तरध्रुवीय महासागर को परिस्थितिक प्रणालीमा नै खतरा पैदा गरेको छ। रूसी राष्ट्रपति भ्लादिमिर पुतिनले जुनको सुरुमा आपतकालिन अवस्था घोषणा गरेका थिए। यस दुर्घटनालाई आधुनिक रूसी इतिहासमा दोस्रो सबैभन्दा ठूलो तेल चुहावटको रूपमा वर्णन गरिएको छ। चुहावटका कारण ३५० वर्ग किलोमिटर क्षेत्रफल भूभाग प्रदुषित भएको जनाइएको छ। राष्ट्रपति भ्लादिमिर पुतिनले यो घटना पछि राज्यमा क्षेत्रीय आपतकालिन घोषणा गरेका थिए र ढिलो प्रतिक्रियाको लागि स्थानीय अधिकारीको आलोचना गरेका थिए। पुतिनले भण्डारको सुरक्षा राम्रोसँग नगरेको भन्दै नरिल्स्क निकेलका अध्यक्ष तथा प्रमुख सेयर धनी भ्लादिमिर पोतानिनको गम्भीर रूपमा आलोचना गरेका थिए।
विवरण
२९ मेमा, नरनिकेलको सहायक कम्पनी नरिल्स्क तइमयर ऊर्जा कम्पनीका मालिक, राष्ट्रपति, अध्यक्ष र कम्पनीको विभागका एक व्यवसायी र फोर्ब्सका अनुसार रूसको सबैभन्दा धनी मानिस, भ्लादिमिर पोतानिन उक्त घटनाका कारण चिन्तित बनेको बताइएको थिए। लगभग एउटै समयमा, डिजेल नदीमा बगिरहेको दृश्य दुई जना मानिसहरूले क‌ैद गरेका थिए जसले घटनालाई आपतकालिनको संज्ञा दिएका थिए। नजिकैबाट गइरहेको एउटा कार इन्घन चुहावटका कारण आगलागीमा परेको थियो र दमकल आउनु पूर्व सबै इन्घन ट्याङ्कीबाट चुहिएर रित्तिएको थियो। रूसी सञ्चार माध्यमका अनुसार, लगभग १७,५०० टन डिजेल नदीमा मिसिएको थियो।
प्रभाव
चुहावटको परिणाम स्वरूप २१ हजार टन भन्दा बढी डिजेल ईन्धन औद्योगिक क्षेत्रभन्दा टाढासम्म फैलिएको थियो, जसमध्ये प्रारम्भिक अनुमानका अनुसार ६ हजार टन जमिनमा खसेको थियो भने १५ हजार टन अम्बरनाया र दल्दयाकन नदीमा बगेको थियो जुन विशाल प्यासिना ताल (७३५ वर्ग किलोमिटर क्षेत्रफल र क्रस्नोयार्स्क क्षेत्रको तेस्रो र रूसमा १६ औँ ठूलो नदी) मा आई मिसिएको थियो जहाँबाट प्यायासिना नदी कारा समुद्रमा बग्दछ।
३ जुनमा सङ्घीय प्राकृतिक स्रोत पर्यवेक्षण सेवाले, अम्बरनाया नदीको पानीमा हानिकारक पदार्थहरूको एकाग्रताले उच्च विन्दुमा पुगेको बताएको थियो। मत्स्यपालन सङ्घको अनुगमनका अनुसार डिजेल ईन्धनको ठूलो मात्रा अम्बरनाया नदीको बाँधमा डुबेको छ जुन हाल प्यासीना तालमा अवस्थित छ। रूस व्यवसाय वातावरणीय उत्तरदायित्व कार्यक्रमका प्रमुखका अनुसार, "पानीमा रसायनिक प्रदुषण भएको बताएका थिए।
फौजदारी मुद्दा
आपतकालीन कारणहरूको निर्धारण गर्न, यसको परिणाम हटाउन र क्षतिको आँकलन गर्ने उपायहरू विकास गर्न अभियोजन जाँचहरूको नतीजा अनुसार यसमा तीन आपराधिक मुद्दाहरू स्थापित गरिएको थियो जसमा रूसी सङ्घको फौजदारी संहिताको धारा २५० अन्तर्गत (जल प्रदूषण), रूसी सङ्घीय फौजदारी संहिताको धारा २७७ (कामको समयमा वातावरणीय संरक्षण नियमहरूको उल्लङ्घन) अनुसार फौजदारी संहिताको धारा २५४ को भाग १ (जग्गामा भएको क्षति) समावेश छ।
रूसी अनुसन्धान समितिले, कम्पनीले नरिल्स्कमा तेल चुहावटको बारेमा प्रतिवेदन दिन ढिला भएको भन्दशे रूसी सङ्घको फौजदारी संहिताको धारा २९३ को भाग १ अन्तर्गत फौजदारी मुद्दा खोलेको थियो। ४ जुन २०२० मा, नरिल्स्क तइमयर ऊर्जा कम्पनीका टर्बाइन कार्यशालाका प्रमुखलाई पक्राउ गरिएको थियो। घटना पश्चात्र पोतानिनलाई कम्पनीको व्यवस्थापनबाट हटाउनका लागि अपील पठाएको थियो।
क्षति
सङ्घीय प्राकृतिक स्रोतको पर्यवेक्षण सेवाका पूर्व उप प्रमुख ओलेग मितभोलका अनुसार नरिल्स्कमा डिजेल चुहावट हुँदा क्षतिको परिमाण १०० अर्ब रूबलसम्म पुग्न सक्ने र वातावरण पुन: स्थापना गर्न ५ देखि १० वर्ष लाग्न सक्ने बताएका थिए।
ग्रीनपीसका अनुसार, वातावरणीय क्षतिको हिसाबले नरिल्स्कमा चुहिएको इन्घन उत्तरध्रुवीय महासागरको सबैभन्दा ठूलो विपत्ति हो।
नरिल्स्क-तइमिर ऊर्जा कम्पनीका कर्मचारीका अनुसार विपत्तिको कारण उपकरणको चरम क्षय र यसको मर्मतको लागि अपर्याप्त रकमको विनियोजन हो।
ऋषिकेश शाह
ऋषिकेश शाह नेपालका पूर्वमन्त्री हुन्। यिनी २०१७ पुष १मा राजा महेन्द्रले जननिर्वाचित प्रधानमन्त्री विश्वेश्वर प्रसाद कोइराला लाई हटाई निर्दलीय पञ्चायती व्यवस्था लागू गरेपछि मन्त्री भएका थिए।
प्रारम्भिक जीवन
ऋषिकेश शाह भिरकोटे राजा र जनरल प्रतापशमशेरकी छोरी मदनदिव्येश्वरीका पुत्र थिए। घर र मावल दुवै राजघराना भएकाले त्यसको असर ऋषिकेशको व्यक्तित्वमा पर्‍यो । उनले दार्जिलिङको सेन्ट रोबर्ट्स हाइस्कुलबाट म्याट्रिक गरेर पटना विश्वविद्यालयबाट अंग्रेजी साहित्यमा र इलाहावाद विश्वविद्यालयबाट राजनीतिशास्त्रमा स्नातकोत्तर गरे ।
अध्ययनसँगै जागिरे जीवनको खुड्किलो चढ्न पनि पारिवारिक पृष्ठभूमिले ऋषिकेशलाई साथ दियो । श्री ३ महाराज जुद्धशमशेरको अनुग्रहबाट उनले त्रि-चन्द्र कलेजमा अध्यापन सुरु गरे । पद्मशमशेरले सत्तामा आएपछि उनलाई त्रिचन्द्र कलेजमा वार्षिक १८ सय रुपैयाँ तलबसहितको नियुक्ति दिए । शनिबारको दिन पद्मशमशेरलाई पत्रपत्रिका पढेर सुनाउने अतिरिक्त जिम्मेवारी पनि पाए । पद्मशमशेरलाई प्रसन्न बनाएबापत वार्षिक २४ सय रुपैयाँ पाउने गरी ‘चिफ इन्सपेक्टर अफ स्कुल्स’ को जिम्मेवारीमा पदोन्नति भए ।
वृत्ति
राजा महेन्द्रले उनलाई टपक्क टिपेर संयुक्त राष्ट्रसङ्घको प्रथम स्थायी प्रतिनिधिमा सिफारसि गरेका थिए। संयुक्त राष्ट्रसङ्घको स्थायी प्रतिनिधि हुँदै उनी अर्थमन्त्री र राजसभा स्थायी समितिको सभापतिमा मनोनीत भए। २०१७ सालको घटनाताका उनी तेस्रो महत्त्वपूर्ण ओहदामा थिए। २०१९ सालको संविधान पनि उनकै अध्यक्षतामा निर्माण भएको थियो। पछी राजा महेन्द्रले ऋषिकेश शाहलाई राजसभाको साधारण सदस्यसमेत नरहने गरी सभापतिबाट बर्खास्त नै गरे।
राजनीति प्रवेश
नेपाली कांग्रेसबाट राजनीति थालेका शाह पछि पञ्चायत प्रवेश गरेका थिए । भारतीय संस्थापनसँग नजिक भएपछी शाहको पछि राजा मेहन्द्रसँग दूरी बढेको थियो ।
संयुक्त राष्ट्र सङ्घ
उनी संयुक्त राष्ट्रसङ्घको प्रथम स्थायी प्रतिनिधि थिए। सन् १९६० ताका अमेरिकी म्यागेजिन 'टाइम'को मुखपृष्ठमा संयुक्त राष्ट्र सङ्घका महासचिवका सम्भावित चार उम्मदेवारका तस्बिर छापियो। जसमा एक नेपाली कूटनीतिज्ञ हृषिकेश शाह थिए ।
सन् १९६१ सेप्टेम्बरमा संयुक्त राष्ट्रसङ्घका महासचिव ड्याग होमरसोल्डको विमान दुर्घटनामा निधन भयो। त्यो दुर्घटनाको छानबिन गर्न आयोग बनेको थियो। छानबिन समितिको अध्यक्ष शाहलाई बनाइएका थिए । २०१७ सालमा निर्वाचित सरकारको विघटन र संसदीय पद्धति समाप्त भएको बाह्र दिनपछि राजा महेन्द्रले उनलाई संयुक्त राष्ट्रसङ्घको स्थायी प्रतिनिधिबाट फिर्ता बोलाउँदै अर्थमन्त्री बनाएका थिए ।
पासेन्जर टु फ्रान्कफर्ट
पासेन्जर टु फ्रान्कफर्ट अङ्ग्रेजी उपन्यासकार अगाथा क्रिस्टीद्वारा लिखित उपन्यास हो ।
पश्चिमी एसियाका विश्व सम्पदा क्षेत्रहरूको सूची
सन् २०१४ सम्ममा पश्चिमी एसियाका १७ वटा देशहरूको ८२ वटा सम्पदालाई संयुक्त राष्ट्र शैक्षिक, वैज्ञानिक एवं सांस्कृतिक सङ्गठन (युनेस्को)द्वारा विश्व सम्पदा क्षेत्रमा मान्यता प्रदान गरिएको छ । जसमा अर्मेनिया, अजरबैजान, बहराइन, साइप्रस, इरान, इराक, इजरायल, जोर्डन, लेबनान, ओमान, प्यालेस्टाइन, साउदी अरब, सीरिया, टर्की, संयुक्त अरब इमिरेट्स, कतार र यमन रहेका छन् । यस क्षेत्रमा रहेको इरानकोको सबैभन्दा बढी १७ सम्पदा सूचीकृत गरिएको छ ।
लुकामारी
लुकामारी वा आसपास बालबालिकाको एक लोकप्रिय खेल हो। यो खेलमा कम्तीमा दुई खेलाडीहरू तथा बढीमा गणना गर्न सकिने खेलाडीहरू एक वा बढी खोज्नेहरूद्वारा भेट्टाउनको लागि एउटा तोकिएको निर्धारित क्षेत्र वरिपरी आफूलाई लुकाउँछन्।
खेल खेल्ने तरिका
यो खेलमा सबैभन्दा पहिले एउटा 'डुम' ('चोर') छनौट गर्ने गरिन्छ। डुम छनौट भइसकेपछि उसको आँखामा रुमाल बाँधेर वा उसले स्वयं आफ्नो आँखा बन्द गरेर पहिले देखि निर्धारित गरिएको सङ्ख्यासम्म गन्ती गर्छ (जस्तै १ देखि १०० वा २० सम्म) र गन्ती गरिरहेको समयमा अन्य खेलाडीहरू छेउछाउको लुक्ने स्थानहरूमा आँफुलाई लुकाउने गर्छन्। गिन्ती सकिसकेपछि 'डुम'ले लुकेका खेलाडीहरूलाई खोज्ने कार्य सुरु गर्दछ। खेलाडीहरूलाई खोजी गर्ने क्रममा लुकेका मध्येबाट कुनै खेलाडीले 'डुम'लाई थाहा नै नदिई 'ढ्याप्पा' भन्न सफल भयो भने खेल पुनः सुरु हुन्छ र त्यही खेलाडी 'डुम' बनि अन्य खेलाडीलाई खोज्ने कार्य गर्नुपर्छ तर यदि 'डुम'ले सबै खेलाडीलाई खोज्न सफल भएको खण्डमा सबैभन्दा पहिले खोजी गरेको खेलाडी 'डुम' बन्न पुग्छ।
लियाम निसन
लियाम निसन एक आइरिस अभिनेता हुन् । उनको जन्म स.न् १९५२ को जुन ७ मा उत्तरी आयरल्यान्डमा भएको थियो ।
दोर्पा चिउरीडाँडा
नामाकरण
gxbllzkl
संयुक्त इजलास
संयुक्त इजलास भन्नाले दुइजना न्यायाधीशहरू रहेको इजलास लाई जनाउँछ। सर्बोच्च अदालत नियमावलीमा व्यवस्था भए अनुसार पुनरावेदन र साधक, संविधानको धारा ८८(२) अर्न्तर्गत परेका निवेदनहरू, पुनरावेदनको अनुमतिको लागि न्याय प्रशासन ऐन, २०४८ लागू हुनु भन्दा अघि परेका निवेदनहरू, मुद्दा दोहोर्‍याउनका लागि परेका निवेदनहरू, न्याय प्रशासन ऐन, २०४८को दफा १५ बमोजिम तल्लो अदालतबाट झिकाइएको मुद्दा र सार्वजनिक हक वा सरोकारको कानुनी प्रश्न वा अन्य कुनै विषयवस्तुको जटिलता र महत्त्वको विचार गरी प्रधान न्यायाधीशबाट संयुक्त इजलासमा पेश गर्ने गरी तोकिएको मुद्दाहरू संयुक्त इजलासबाट हेरिने व्यवस्था छ।
बाहिरी लिङ्कहरू
सर्वोच्च अदालतको आधिकारीक वेबसाईट
काठमाडौं फोरेस्ट्री क्याम्पस
काठमाडौँ फोरेस्ट्री क्याम्पस काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
भारतीय समुद्री विश्वविद्यालय
भारतीय समुद्री विश्वविद्यालय  भारतीय राज्य तमिलनाडुको राजधानी चेन्नईमा स्थित एउटा विश्वविद्यालय हो।
नेमसिस (अगाथा क्रिस्टीको उपन्यास)
नेमसिस अङ्ग्रेजी उपन्यासकार अगाथा क्रिस्टीद्वारा लिखित उपन्यास हो ।
प्लेग
प्लेग एउटा प्राणघाती संक्रामक रोग हो । यसको कारण Yersinia pestis नामको जीवाणु जसको नाम फ्रान्सेली-स्विस जीवाणु वैज्ञानिक Alexandre Yersin नाममा राखिएको हो । यी जीवाणुका वाहक मुसा, लोखर्के आदि कृंतकह हरूमा (विशेष गरी मुसामा) पाइने उपियाँ लाई आफ्नो प्रवाहको माध्यम बनाउँछन । इतिहासमा यो रोगका धेरै महामारी फैलिएका छन् । १४ औँ शताब्दीको कालो मृत्यु को महामारी ले विश्वका विभिन्न भागका जनसँख्यालाई तहसनहस बनाएको थियो । सन् २००७ सम्म, यदि कुनै स्थानमा रोग लागेको थाहा पाइएमा विश्व स्वास्थ सङ्घ  लाई सूचना दिनु पर्ने तीन रोगहरु मध्येको एक रोग हो । बाँकी दुई चाहिँ हैजा र पहेँलो ज्वरो हुन ।
फोक्सोमा संक्रमण भएमा अथवा सरसफाई वा अन्य स्वास्थ सम्बन्धी वातावरण खराब भएमा यो रोग हावाबाट सिधै पनि सर्न सक्छ । रोगी सँगको संसर्ग वा संक्रमीत भएको तर राम्रो सँग नपाकेको खाद्यान्नको सेवन अथवा जीवाणु युक्त सरसामग्रीको प्रयोग आदि मार्फत पनि एक अर्कामा सर्न सक्छ । प्लेगका लक्षणहरु शरीरका संक्रमण क्षेत्रमा भर पर्छन, जस्तै लसीका ग्रंथि प्लेग मा लसीका गाँठ, रक्त वाहिका प्लेग मा रक्त वाहिकाहरु, र फोक्सो प्लेग मा फोक्सो आदि स्थानहरूमा रोगका लक्षण देखिन्छन । यो रोग अझै पनि विश्वका विभिन्न भागमा व्याप्त छ ।
नामाकरण
रोगहरूको अध्ययनको सिलसिलामा आजकल शरीरमा विशेष किसिमा आउने घाउहरु जसलाई bubo भनिन्छ, जो जीवाणुहरूको संक्रमण द्वारा हुने गर्छन, ती रोगहरूलाई प्लेग भनिन्छ । तर ऐतिहासिक रूपमा जुनसुकै महामारी निम्ताउने संक्रमणलाई प्लेग भन्ने गरिन्थो । प्लेग अक्सर लसीका ग्रंथि प्लेग पर्याय मानिन्छ तर लसीका ग्रंथिको संक्रमण धेरै प्रकार मध्ये एक किसिमको मात्र प्रकटीकरण हो । यो रोगलाई अन्य नामहरूबाट पनि व्याख्या गर्ने गरिन्छ, जस्तै "कालो प्लेग"  वा कालो मृत्यु ।  विशेषज्ञ हरूले यो रोगको दोश्रो भयावह महामारी, जुन १४ औँ शताब्दीमा फैलिएर विश्व भर तहसनहस गरेको थियो, लाई  कालो मृत्यु भन्ने गर्छन् ।
संक्रमण र संक्रमण क्षेत्र
Y. pestis जीवाणुको एकबाट अर्कोमा सर्ने विस्तृत प्रकृया सन् १८९८ मा Paul-Louis Simond ले स्थापित गरेका थिए । यो प्रकृयामा उपियाँ (Xenopsylla cheopis) को टोकाई सँलग्न हुन्छ । रोगीको रगत भोजन गरेको केहि दिन पछि उपियाँको मध्य पेट लगातार विभाजन भएरहेका Y. pestis जीवाणुका कारण थुनिन जान्छ । यो थुनाको कारण उपियाँ चौपट भोकाउँछ र आक्रामक तरिकाले खाने प्रकृया थाल्छ र यो थुना हटाउनकोलागि भरमार बल लगाएर ओकल्छ जसको कारण नयाँ ब्यक्ति (वा अन्य host) मा हजारौं  Y. pestis का जीवाणुहरु सर्दछन र रोगको संक्रमण हुन्छ । लसीका ग्रंथि महामारी प्रकृया अन्य दुई जातिका कृंतक (मुसा, लोखर्के आदि ) हरूमा पनि आधारित भएको पाईयो । ती मध्ये एक प्रजाति जुनमा जो जीवाणुको संक्रमण पछि पनि रोग लाग्दैन, यो  host  को रूपमा काम गर्छ र जीवाणुलाई जीवन्त राख्ने काम गर्छ । अर्को  कृंतक मा यो रोग निरोधक क्षमता हुँदैन र संक्रमण पछि रोग लागेर मर्छ । जब दोश्रो कृंतक प्रजाति मर्छ, यो जीवाणु पहिलो प्रजातिको host मा सर्दछ र जीवन्त रहन्छ ।
Y. pestis को निरोगी ब्यक्तिहरूमा संक्रमण निम्न तरिकाहरु मध्ये कुनै एक हुन सक्छ
यो रोग संक्रमणको प्राकृतिक क्षेत्र (natural foci)हरू अस्ट्रेलिया वाहेक सबै महाद्विप मा पर्दछन । Yersinia pestis जीवाणु यी प्राकृतिक क्षेत्र का जनावरहरु ( विशेष गरी मुसा, लोखर्के आदि कृंतकहरू ) मा सञ्चारित पाईन्छ । यो रोग संक्रमणको प्राकृतिक क्षेत्र पृथ्विको उत्तरी अक्षांश ५५ डिग्री र दक्षिणी अक्षांश ४० डिग्री विचको उष्णदेशीय र उप-उष्णदेशीय तथा केहि न्याना शीतोष्ण प्रदेशहरूको एक व्यापक पट्टी पर्दछ ।
प्लेग-प्रतिरक्षण (immunization)
मानव प्लेग विश्वमा विरलै हुने भएकोले उच्च सम्वेदनशील समुहहरु बाहेक सामान्य जनतामा प्रतिरक्षणको कुनै आवश्यकता छैन। प्रतिरक्षणको सिफारिश निम्न समुहलाई मात्र गरिएको छ । १) Y. pestis जीवाणुसँगको संसर्गमा आउने प्रयोगशाला कर्मीहरु २) Y. pestis को हावामा उडन प्रयोग ( aerosol experiments ) मा सँलग्न ब्यक्तिहरु  ३) यो जिवाणु पाईने ईलाकामा क्षेत्रीय कार्यमा सँलग्न व्यक्तिहरु जसकोलागि जीवाणुको सम्पर्कमा नआउन सम्भव हुँदैन ।
उपचार
सन् १८९७ मा भारतको बम्बईमा कार्यरत डाक्टर Waldemar Haffkine ले पहिलो पटक लसीका ग्रंथि प्लेग भ्याक्सिन को आविस्कार र परीक्षण गरेका थिए ।
यदि समयमा पत्ता लागेमा विभिन्न प्रकारका प्लेगहरूमा एन्टीबायोटिक औषधिहरु द्वारा गरिने उपचारको राम्रो प्रभाव पर्छ । प्रायस प्रयोग गरिने एन्टीबायोटिक औषधिहरु स्ट्रेपटोमाइसिन, क्लोरामफेनिकोल र टेट्रासाइक्लिन हुन । नयाँ पीढीका एन्टीबायोटिक औषधिहरु जस्तै जेन्टामाइसिन र डोक्सिसाइक्लिनहरू प्लेगको monotherapy उपचार (एक किसिमको मात्र औषधिको प्रयोग गरेर गरिने उपचार) मा प्रभावकारी साबित भएका छन ।
प्राचीन
प्लेगको सबभन्दा प्राचीन उल्लेख यहुदीहरूको बाईबलमा भएको पाइन्छ। उक्त उल्लेख अनुसार Ark of the Covenant (भगवानका १० आज्ञाहरु अंकित शीलापत्र राखिएको बाकस) इसरायलका सन्तान हरूबाट चोरी गरेको कारण  फिलिस्तिनी हरूलाई प्लेग लागेको थियो ।
पहिलो महामारी : मध्यकालको सुरुतिर (Justinian को महामारी )
सन् ५४१ - ५४२ मा पूर्वी रोमन साम्राज्य (Byzantine Empire) मा ठूलो महामरी फैलियो । आधुनिक इतिहासकारहरूले यो महामारीलाई जस्टिनियन को महामारी नामाकरण गरे, त्यस बेला पूर्वी रोमन साम्राज्यका महाराजा जस्टिनियन प्रथम थिए। राजधानी कन्सटाटिनोपल (Constantinople) समेत विभिन्न स्थानमा धेरै मानिसहरूको ज्यान गयो । महामारीमा कति मानिसहरू मरे भन्ने यथार्थ जानकारी हुन गाह्रो छ तर महामारीको पराकाष्टमा कन्सटाटिनोपल मा मात्र दैनिक ५००० मानिसहरूको मृत्यु भएको थियो । सायद यो महामारीबाट पूर्वी भूमध्य सागर का एक चौथाई मानिसको ज्यान गएको थियो । आधुनिक अध्ययनबाट उक्त महामारी प्लेग (bubonic plague) भएको निधो भएको छ । मिस्रबाट ल्याइएका खाद्यान्नका जहाज सँग आएका मुसा हरू द्वारा उक्त महामारी कन्सटाटिनोपलमा  फैलिएको मानिन्छ । यो चरणको महामारी केहि कम घातक बनेर केहि स्थान हरूमा सन् ७५० सम्म घरिघरि हरेक पींढीमा दाहोरिर आएको थियो ।
एलिफेन्ट्स क्यान रिमेम्बर
एलिफेन्ट्स क्यान रिमेम्बर अङ्ग्रेजी उपन्यासकार अगाथा क्रिस्टीद्वारा लिखित उपन्यास हो ।
गर्खाकोट
गर्खाकोट जाजरकोट जिल्लामा अवस्थित एक गाविस हो।
रेन्बो इन्टरनेशनल कलेज
रेन्बो इन्टरनेशनल कलेज काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
गोठे लाटोकोसेरो
गोठे लाटोकोसेरो नेपालमा पाइने एक प्रकारको चराको नाम हो । यसलाई अङ्ग्रेजीमा "बार्न आउल" (Barn Owl) भनिन्छ ।
विशेष इजलास
विशेष इजलास भन्नाले तीन वा सो भन्दा बढी न्यायाधीशहरू भएको विशेष इजलासलाई जनाउँदछ। कानुनमा नै विशेष इजलाबाट हेरिने भनी उल्लेख भएको मुद्दा, मुद्दाको जटिलता हेरी प्रधान न्यायाधीशले तोकिदिएको मुद्दा, नेपालको अन्तरिम २०६३को धारा १०७ (१) अर्न्तर्गतको मुद्दा, विशेष इजलासबाट हेर्न उपयुक्त ठानी संयुक्त इजलासले आदेश दिएको मुद्दा विशेष इजलासबाट हेरिने व्यवस्था छ।
बाहिरी लिङ्कहरू
सर्वोच्च अदालतको आधिकारीक वेबसाईट
खुम्जुङ
खुम्जुङ (शेर्पा:, वयली khums gshung) नेपालको पूर्वाञ्चल विकास क्षेत्र, सगरमाथा अञ्चलको सोलुखुम्बु जिल्लामा अवस्थित एक शेर्पा बस्ती र गाउँ विकास समिति हो। विश्वको सर्वोच्च शिखर सगरमाथा यही गा.वि.स. मा अवस्थित भएकोले यो गा.वि.स. संसार भर प्रख्यात छ। यहाँका अधिकांश मानिसहरू पर्यटन व्यवसायमा आवद्ध छन्। १९९१ को नेपालको जनगणना को समयमा यहाँ ४४३ घरहरूमा १८०९ व्यक्तिहरु रहन्थे। ]
गाँउ खुम्बिला पर्वत, नजिकै समुद्र तट देखि ३९७० मीटर माथि स्थित छ । खुम्जुङ को एक मठ मा एक कथित खोपडी गृह राखिएको। यस गाँउ मा इन्टरनेट र मोबाइल तथा ल्याण्डलाईन फोन जस्तै आधुनिक सञ्चारको सुविधा पनि पुगेको छ।
सरिता गिरी
सरिता गिरी नेपालकी राजनीतिज्ञ तथा नेपाल सद्भावना पार्टी (आनन्दीदेवी) की नेतृ हुन्। उनले नेपाली संसदमा भारतको पक्षमा टिप्पणी गराने गर्छिन्। उनलाई २०७७/०३/२३ मा पार्टीले निष्कासन गरेको छ भने उनी सांंसद पदबाट समेत पदमुक्त भएकि छिन् ।
माही विज
माही विज एक भारतीय टेलीविजन अभिनेत्री तथा मोडेल हुन् । उनले धेरै टेली शृङ्खलाहरूमा कार्य गरेकी छिन् । उनी मुख्य रूपमा टेली शृङ्खला  लागी तुझसे लगनको लागि पहिचानिन छिन् ।
सान्त्वना मेमोरीयल बहुमुखी क्याम्पस
सान्त्वना मेमोरीयल बहुमुखी क्याम्पस काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
माही विज
व्यतिगत जीवन
मही विजले अभिनेता जय भानुशाली सँग बिहे गरेकी छिन् ।
डॉ. एम.जी.आर. शैक्षिक एवं अनुसन्धान विश्वविद्यालय
'''डा. एम.जी.आर. शैक्षिक एवं अनुसन्धान विश्वविद्यालय''' भारतीय राज्य तमिलनाडुको राजधानी चेन्नईमा स्थित एउटा विश्वविद्यालय हो।
पहिलो नजरमा प्रेम
पहिलो नजरमा प्रेम एक व्यक्ति वा पात्रले अपरिचित व्यक्तिलाई पहिलो पटक देख्दा तत्काल, चरम, र अन्ततः लामो समयसम्म रहने प्रेम महसुस गर्दछ।
अनुसन्धानले पहिलो नजरमा प्रेमको दुई आधारहरू देखाएको छ। पहिलो यो छ कि एक व्यक्तिको आकर्षण धेरै चाँडै निर्धारण गर्न सकिन्छ, एक अध्ययनमा औसत समय ०.१३ सेकेन्ड भएको छ। दोस्रो यो हो कि सम्बन्धको पहिलो केही मिनेट, तर पहिलो क्षण होइन, सम्बन्धको भविष्यको सफलताको भविष्यवाणी गरिएको देखाइएको छ, दुई व्यक्तिमा के समान छ वा तिनीहरू एक अर्कालाई मन पराउँछन्।
स्रालतो कोप्ले
स्रालतो कोप्ले एक दक्षिण अफ्रिकाली चलचित्र निर्माता, चलचित्र निर्देशक तथा अभिनेता हुन् । उनको जन्म स.न् १९७३ कोनोबेम्बर २७ मा दक्षिण अफ्रिकाको प्रिटोरिया सहरमा भएको थियो ।
चीन नेटकम
चीन नेटकम वा जुङ्गो वाङथोङ, सिएनसिको रूपमा पनि संक्षिप्त, जनवादी गणतन्त्र चीनको पूर्व दूरसञ्चार सेवा प्रदायक कम्पनी हो। चिनियाँ सरकारले यसलाई अगष्ट १९९९ मा गठन गरेको थियो जसको प्रमुख उद्देश्य भनेको आन्तरिक लगानीको प्रयोग गरी देशमा उच्च गतिको इन्टरनेट सञ्चार निर्माण गर्न सक्षम बनाउनु थियो।
क्षेत्र
जुङ्गो वाङ्थोङ मुख्य भूमि चीनमा तार-लाइन दूरसञ्चार सेवाहरूको एक प्रदायक थियो जसले मुख्य रूपमा चीनको उत्तरी क्षेत्रहरूमा सेवा सञ्चालन गर्दथ्यो। कम्पनीले देश भरि एक नयाँ विस्तृत पट्टि इण्टरनेट मेरुदण्ड बनाइरहेको थियो। यो चीन दूरसञ्चार निगम पछि मुख्य भूमि चीनमा लोकप्रिय दूरसञ्चार कम्पनीको रूपमा देखिएको थियो र यो एक अर्ध मोबाइल व्यक्तिगत दूरभाग प्रणालीमा सञ्चालित थियो।
इतिहास
कम्पनीले सन् १९९९ मा उच्च-गति डाटा सञ्जालहरूको लागि थोक बिक्रेताको रूपमा सुरू व्यवसाय सञ्चालन गरेको थियो जसको मुख्यालय साङ्घाईमा रहेको थियो। यसको समर्थन जियाङ जेमिनका छोरा ज्याङ मियानहेङ, र लिजेण्ड कम्प्युटर (हाल लेनोभो) का अध्यक्ष लियु चुआञ्जीले गरेका थिए। तथापि त्यस समयमा चीन दूरसञ्चार निगम (जुङ्गो डियानसिन)ले दूरसञ्चार बजारमा एकाधिकार बनाएका कारण व्यापार आंशिक रूपमा कमजोर भएको थियो।
जुङ्गो वाङथोङको अनुमतिपत्र खारेज हुने अवस्थामा पुगेको थियो। भाग्यवस जुङ्गो वाङथोङ लागि, जियाङका छोराको समर्थनमा, चिनियाँ सरकारले चिन दूरसञ्चारक एकाधिकार तोड्दै जुङ्गो वाङथोङलाई चीनमा दूरसञ्चारको प्रमुख तेस्रो सम्पत्तिको रूपमा स्वीकृत प्रदान गरेको थियो। ती सम्पत्तिहरू अधिकांश उत्तरी प्रदेशहरूमा अवस्थित छन्।
जुङ्गो यन्थुङसँग (चीन युनिकम) समायोजन
जुङ्गो वाङथोङ, चीन सञ्जाल सञ्चार समूह नामक निगमको एक सहायक कम्पनी थियो।
२ जून २००८ मा, चिनियाँ दूरसञ्चार निगमलाई आफ्नो सिडिएमए सञ्जाल बेचेपछि वाङथोङले जुङ्गो यन्थुङसँग समायोजन गर्ने आफ्नो योजनाको घोषणा गरेको थियो। संयुक्त कम्पनीसँग जुङ्गो वाङथोङको सबै सम्पत्ति र जुङ्गो यान्थुङको राष्ट्रव्यापी रूपमा छरिएर रहेको विश्वव्यापी मोबाइल सञ्चार प्रणाली सञ्जालका १२५ मिलियन ग्राहकहरूको रहेका छन् र यसको साथसाथै यसको सानो डायल-अप र एडिसएसएल इण्टरनेट सेवा प्रदायक व्यवसाय पनि रहेको छ।
समायोजन ६ अक्टोबर २००८ मा सम्पन्न भएको थियो। जुङ्गो वाङथोङ पूर्ण रूपमा स्वामित्व प्राप्त जुङ्गो यान्थुङको सहायक कम्पनी बनेको थियो र यसका सेयरहरू हङकङ सेयर बजारमा सूचीत भएको थियो।
पोस्टर्न अफ फेट
पोस्टर्न अफ फेट अङ्ग्रेजी उपन्यासकार अगाथा क्रिस्टीद्वारा लिखित उपन्यास हो ।
निर्मलीडाँडा
निर्मलीडाँडा खोटाङ जिल्लामा अवस्थित एक गाउँ विकास समिति हो।
जनसङ्ख्या
नेपालको सन् २०११ को जनगणना अनुसार निर्मलीडाँडाको ३९३ घर धुरीमा कुल जनसङ्ख्या १,९६७ रहेको छ।
तुर द फँस
तुद द फँस, फ्रान्समा वार्षिक रूपमा आयोजना हुने एक बहु स्तरीय तथा ऐतिहासिक साइकल धावन वा र्‍याली प्रतियोगिता हो। यो युरोपका तीन प्रमुख साइकल धावन प्रतियोगिताहरूका साथ साथै ग्रान्द तुरको एक भाग पनि हो। ग्रान्द तुरमा समावेश प्रतियोगिताहरूमा यो स्पेनको बुयल्ता आ स्पान्या र इतालीको जिरो दि इतालिया भन्दा पनि धेरै धनराशि भएको प्रतियोगिता हो। यो २१ चरणको प्रतियोगिता हो। यस प्रतियोगितालाई विश्वको सबैभन्दा प्रतिष्ठित तथा सर्वाधिक गाह्रो साइकल र्‍याली प्रतियोगिताको रूपमा लिइन्छ।
लेकिप नामक समाचार पत्रको बिक्री बढाउनका लागि प्रतियोगिता पहिलो पटक सन् १९०३ मा आयोजना गरिएको थियो र हाल यसलाई आमअरी खेलकुद सङ्गठनले सञ्चालन गरिरहेका छ। सन् १९०३ मा यसको पहिलो संस्करणदेखि यस प्रतियोगिता हरेक वर्ष आयोजना गरिँदै आएको छ भने यस प्रतियोगिता प्रथम र द्वितीय विश्व युद्धको बेला भने रोकिएको थियो। प्रतियोगिताको लोकप्रियता बढ्दै जाँदा प्रतियोगिताको क्षेत्र लम्बाइएको थियो जसका कारण यस प्रतियोगिता विश्व भरिनै लोकप्रिय बन्न पुगेको थियो। प्रारम्भिक चरणमा, ससहभागिता मुख्य रूपमा फ्रान्सेली क्षेत्रबाट विस्तार भएको थियो र यसको आयोजक संस्थाले विश्वभरिका साइकल धावकहरूलाई प्रत्येक वर्ष आयोजना भइरहेको प्रतियोगितामा आमन्त्रण गर्न थालेको थियो। यो प्रतियोगिता, साइकल र्‍याली प्रतियोगिताको नियमनकारी निकाय उनियाँ सिकलिस्त इन्तरनासजोनल एक विश्व भ्रमण कार्यक्रम हो। प्रतियोगितामा प्रतिस्पर्धा गर्ने टोलीहरू सामान्यतया आयोजकले आमन्त्रित गर्ने टोलीहरू बाहेक, उनियाँ सिकलिस्त इन्तरनासजोनलका विश्व टोलीहरू हुन्। यो हाल विश्वको सबैभन्दा ठूलो वार्षिक खेलकुद प्रतियोगिता हो। यसको समान महिलाहरूको प्रतियोगिता सन् १९८४ देखि २००९ सम्म विभिन्न नामले आयोजना गरिएको थियो।
परम्परागत रूपमा, यो प्रतियोगिता मुख्यतया जुलाई महिनामा आयोजना गरिन्छ। प्रतियोगिता सञ्चालन हुने मार्ग भने प्रत्येक वर्ष परिवर्तन हुन्छ, प्रतियोगिताको ढाँचा समय परीक्षणको रूपमा देखा पर्दछ। प्रतियोगिता पिरिनि र आल्प्सको पहाडी श्रृङ्खलाबाट भएर जान्छ र सामान्यतया पारीको सँज इलिजेमा समाप्त हुन्छ। तुर द फँसको आधुनिक संस्करणले २१ दिने लामो खण्ड र २३ दिने चरण र ३,५०० किलोमिटर वा २,२०० माइल क्षेत्र समावेश गर्दछ।प्रतियोगिता फ्रान्सको पहाडी क्षेत्रमा घडीको दिशा र धडीको दिशाको विपरीत घुम्दछ।
प्रतियोगितामा सामान्यतया २० र २२ टोली हुन्छन् जसमा प्रत्येक टोलीमा आठ सवारहरू हुन्छन्। सबै चरणहरू समय मै समाप्त हुने गर्दछ। सवारहरूको समय उनीहरूको अघिल्लो चरणको समयहरूको साथ सम्बन्धित हुन्छ। समयको आधारमा सबैभन्दा उत्कृष्ट प्रदर्शन गर्ने सवारहरूले र पहेँलो पोशाक लगाउँदछन्।
बोरिस येल्तसिन
बोरिस निकोलयभिच येल्तसिन (Бори́с Никола́евич Е́льцин; १ फेब्रुअरी १९३१ – २३ अप्रिल २००७) सोभियत सङ्घ तथा रूसी राजनीतिज्ञ थिए जसले रूसको पहिलो राष्ट्रपतिको रूपमा सन् १९९१ देखि सन् १९९९ सम्मको पदभार सम्हालेका थिए। रूसी महासङ्घका प्रथम राष्ट्रपति बरिस येल्तसिनलाई केही मानिसहरू रूसमा प्रजातन्त्रको जग बसाल्ने महान मसिहाको रूपमा सम्झने गर्दछन्।
बाल्यकाल: सन् १९३१-१९४८
बोरिस येलतसिनको जन्म सन् १९३१ फेब्रुअरी १ का दिन रूसको बुत्का, तत्कालीन रुसी सोभियत समाजवादी गणराज्यमा भएको थियो। उनको परिवार त्यहाँ कम्तीमा पनि अठारौँ शताब्दी देखि बस्दै आएका थिए। उनका पिता, निकोलाई येल्तसिनले उनकी आमासँग सन् १९२८ मा विवाह गरेका थिए। येल्तसिन सधैँ आफ्नो बुबा भन्दा पनि आमा सँग नजिक रहे; उनी आफ्ना पत्नी र छोराछोरी भन्दा पनि आमासँग नै नजिक रहेका थिए।
राजिनामा
सन् १९९९ डिसेम्बर ३१ का दिन येल्तसिनले टेलिभिजन मार्फत आफ्नो राजीनामा सम्बोधन गरेका थिए। सम्बोधनमा उनले उनको प्रशासनमा आएको साँस्कृतिक, राजनैतिक र आर्थिक स्वतन्त्रताको प्रशंसा गर्दै रुसी जनतासँग "तिम्रो र मेरो धेरै सपनाहरूलाई पूरा गर्न नसकेको"मा माफी मागेका थिए। आफ्नो दोस्रो कार्यअवधि बाँकी छँदै उनले तत्कालीन प्रधानमन्त्री भ्लादिमिर पुतिनलाई राष्ट्रपतिको कार्यभार हस्तान्तरण गरेका थिए।
केही अनुमान अनुसार पद छाड्ने बेलामा उनको लोकप्रियता २% जति निम्न स्तरमा थियो। सर्वेक्षणअनुसार पनि अधिकांश रुसी नागरिकहरू येल्तसिनको राजिनामाबाट खुसी थिए।
मृत्यु तथा अन्त्येष्टि
बोरिस येल्तसिनको मृत्यु सन् २००७ अप्रिल २३ का दिन ७६ वर्षको उमेरमा मुटु रोगबाट भएको थियो।
भ्यालेन्तिना तेरेस्कोभा
सुरुवाती जीवन
तेरेस्कोभाको जन्म सोभियत सङ्घको म्याज्लेनिकोभो गाँउमा भएको थियो ।उनको मातापिता बेलारसबाट बसाई सरेर त्यहा आएका थिए । उनको बुवा ट्रयाक्टर चालक थिए र माता कपडा कारखानामा काम गर्थिन । १९४५ मा उनी विद्यालय जान सुरु गरिन तर १९५३ मा विद्यालय छोडेर अन्य क्षेत्रको अध्ययन गर्न थालिन ।उनको प्यारसुटिङमा सानै देखि रुचि थियो ।उनले स्थानिय एरोक्ल्बमा प्यारासुटिङ सिकेर २१ मे १९५९ को दिन पहिलो पटक प्यारासुट लिएर हाम फालिन ।उनी त्यस बेला स्थानिय कपडा कारखानामा काम गर्थिन। उनको प्यारासुटिङ् कलाले उनलाई अन्तरिक्ष यात्रामा सफलता दियो ।१९६१ मा उनी युवा कम्युनिस्ट लिग (कम्सोमोल) को सचिव भइन र पछि गएर सोभिएत कम्युनिस्ट पार्टिको सदस्य भइन ।
शिक्षा
भ्यालेन्तिना तेरेस्कोभाले आफ्नो उडान पछि रसियाको झुकोभ्स्की वायु सेना एकाडेमीमा भर्ना भइन । उनले त्यहाबाट विशिष्ट श्रेणीमा उत्तिर्ण भई कस्मोनट इन्जीनियर भइन ।सन १९७७ मा उनले इन्जीनियरको डक्ट्रेट उपाधि प्राप्त गरिन ।
सामाजिक गतिविधि
2011 मा, उनी यारोस्लाभ क्षेत्रीय सूचीमा संयुक्त रूस पार्टीबाट रूसको राज्य ड्यूमामा निर्वाचित भएकी थिइन्। तेरेस्कोभा, एलेना मिजुलिना, इरिना यारोवाया र एन्ड्री स्कोच सँगसँगै, ईसाई मूल्यमान्यताको संरक्षणको लागि अन्तर-गुटीय उप समूहको सदस्य हुनुहुन्छ; यस क्षमतामा, उनले रूसी संविधानमा संशोधनको परिचयलाई समर्थन गरे, जसको अनुसार, "रुसको राष्ट्रिय र सांस्कृतिक पहिचानको आधार अर्थोडक्स हो।" डिसेम्बर 21, 2011 देखि संघीय संरचना र स्थानीय स्वशासन सम्बन्धी राज्य ड्यूमा समितिको उपाध्यक्ष।
सम्मान
त्रिशक्ति पट्ट, नेपाल
स्याबरुम्बा
स्याबरूम्बा नेपालको मेची अञ्चलको पाँचथर जिल्लाको एक गाँउ विकास समिति हो।
ब्रह्मा
ब्रह्मा हिन्दु धर्मका तीन मुख्य देव(ब्रह्मा,विष्णु,महेश्वर) मध्ये एक मूख्य देवता हुन्। हिन्दु धर्म अनुसार ब्रह्मा यस संसारका सृष्टिकरता हुन्। उनले सम्पूर्ण संसारको रचना गरे। ब्रह्मालाई चित्र र मूर्तिमा ४ वटा शिर भएको देखाईन्छ ।ब्रह्माको ५ शिर मध्य १शिर शिवले काटिएको कथा हिन्दु सास्त्रमा उल्लेख गरिएका छन्। उक्त शिरमा सृष्टिको घमण्ड बढेकाले गर्दा उक्त शिर काटिएको हो भनिन्छ। ब्रह्माको साथमा सरस्वतीलाई पनि देखाईन्छ ।सरस्वतीलाई ब्रह्माको पत्नीको रूपमा लिने गरिन्छ । ब्रम्ह एक सन्तोष स्वरुप को वृद्ध देवताको रूपमा देखिन्छ ।
ब्रह्माको आयु
उनको आायु निम्न त बुझ्न सकिन्छ 1 मानव वर्ष = एक दिव्य दिवस 30 दिव्य दिवस = 1 दिव्य मास 12 दिव्य मास = 1 दिव्य वर्ष 4,000वर्ष +400युगसन्ध्या +400युगसन्ध्यांश = 4,800 दिव्यवर्ष = 1 सत युग 3,000 + 300युगसन्ध्या + 300युगसन्ध्यांश = 3,600 दिव्य वर्ष = 1 त्रेता युग 2,000 + 200युगसन्ध्या + 200युगसन्ध्यांश= 2,400 दिव्य वर्ष = 1 द्वापर युग 1,000 + 100सन्ध्या+ 100सन्ध्यांश= 1,200 दिव्य वर्ष = 1 कलि युग अथ सत्य+ त्रेता+ द्वापर + कलि युग सब समाप्त हुन्छ तब एक चतुर्युगी हुन्छ | हजार चतुर्युगीको ब्रह्माको एक दिन हुन्छ । त्यस पछि प्रलय हुन्छ । रात पनि हजार चतुर्युगीकै हुन्छ र उज्यालो भएपछि ब्रह्माको नयाँ दिनसङै नयाँ सृष्टि पनि सुरुहुन्छ । ब्रह्माको दिनलाई कल्पपनि भनिन्छ | मत्स्यपुराण मा श्वेतवाराह आदि ३० वटा  कल्पको  वर्णन छ |यी श्वेतवाराहादि कल्पहरू हप्ताका वारहरू झैँ  घुमिरहन्छन् | यसरिनै ब्रह्माको दिन वित्छ । धर्म शास्त्रमा १०० वर्ष ब्रह्माको आयु मानिएको छ हाल ब्रह्मा ५० वर्ष  पुगेर पहिलो वर्ष, पहिलो  अयन , पहिलो ऋतु , पहिलो  मास  , पहिलो  पक्ष  र पहिलो तिथि  प्रतिपदातिथिको मध्यान्ह समयका भएका छन् |
बी एस अब्दुर रहमान विश्वविद्यालय
बी एस अब्दुर रहमान विश्वविद्यालय भारतीय राज्य तमिलनाडुको राजधानी चेन्नईमा स्थित एउटा विश्वविद्यालय हो।
प्रज्ञाकुञ्ज कलेज
प्रज्ञाकुञ्ज कलेज काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
जुरे गौँथली
जुरे गौंथली (Hemiprocne coronata) नेपालमा पाइने एक प्रकारको चराको नाम हो । यसलाई अङ्ग्रेजीमा "क्रेस्टेड ट्रिस्विफ्ट" (Crested Treeswift) भनिन्छ ।
स्लिपिङ्ग मर्डर
स्लिपिङ्ग मर्डर अङ्ग्रेजी उपन्यासकार अगाथा क्रिस्टीद्वारा लिखित उपन्यास हो ।
एकल इजलास
पूर्ण, विशेष र संयुक्त इजलासबाट हेरिने बाहेकका अन्य केही मुद्दाहरू एक न्यायाधीशको इजलासवाट हेरिने व्यवस्था छ। एक न्यायाधीशबाट हेरिने मुद्दाहरूमा नेपाल अन्तरिम सविद्यान २०६३को धारा १०७(१) र (२) अर्न्तर्गत परेका निवदेनहरूको प्रारम्भिक सुनुवाइ, अ.वं. १७ र १२४ ग नं. अर्न्तर्गतका निवदेनहरू, न्याय प्रशासन ऐन, २०४८को दफा १६ अर्न्तर्गत परेका निवेदनपत्र र तत्संबन्धी प्रतिवेदनहरू, सर्बोच्च अदालतमा दायर रहेका मुद्दासँग सम्बन्धित कुनै लिलाम बिक्री वा अन्य कुनै कुराको लागि तोकिएको तारेख स्थगित गरी पाउं भन्ने निवेदन पत्रहरू, मुद्दाको कारबाहीको सिलसिलामा रजिष्ट्रारले गरेको आदेश उपर परेका निवेदनपत्रहरू र पूर्ण, विशेष वा संयुक्त इजलासले हेर्ने भनी तोकिए बाहेकका अन्य निवदेनपत्रहरू पर्दछन्।
बाहिरी लिङ्कहरू
सर्वोच्च अदालतको आधिकारीक वेबसाईट
दुष्यन्त
पौराणिक कथा (इतिहास) अनुसार पुरु कुल का राजा| यिनको वर्णन महाभारतको कथा(उपकथा)मा भएको छ| यसै कथामा आधारित विश्व प्रसिद्द् महाकाव्य शकुन्तला का नायक पनि हुन| यिनी र शकुन्तलाबाट जन्मिएका भरतबाट भारतवर्ष रहन गएको हो|
सिद्धार्थ बहुमुखी कलेज
सिद्धार्थ बहुमुखी कलेज काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
बँदेल
बँदेल अथव बनेल सुँगुर जस्तो देखिने एक जंगली जनावर हो । बनेललाई बराह, अथवा वन सुँगुर भनेको पनि सुनिन्छ । कसैले यसलाई कतर्नो (कपडा काट्ने कैंची) जस्तो दाँत भएकोले यसलाई कतर्ने पनि भन्छन् । यो मुख्यतया एसिया तथा युरोपका भूभागमा पाइन्छ भने अफ्रिका, अस्ट्रेलिया र अमेरिकामा पनि कतै कतै पाईने गर्छ । बनेल तराइ पहाड सबै ठाउँमा पाइने जनावर हो ।
नागेश्वर प्रसाद सिंह
नागेश्वर प्रसाद सिंह नेपालका पूर्वमन्त्री हुन्। यिनी २०१७ पुष १मा राजा महेन्द्रले जननिर्वाचित प्रधानमन्त्री विश्वेश्वर प्रसाद कोइराला लाई हटाई निर्दलीय पञ्चायती व्यवस्था लागू गरेपछि मन्त्री भएका थिए।
श्री रामचन्द्र मेडिकल कलेज तथा अनुसन्धान संस्थान
श्री रामचंद्र मेडिकल कॉलेज और अनुसन्धान संस्थान भारतीय राज्य तमिलनाडुको राजधानी चेन्नईमा स्थित एउटा विश्वविद्यालय हो।
प्रेम त्रिकोण
एक प्रेम त्रिकोण एक परिदृश्य वा परिस्थिति हो, सामान्यतया एक प्रतिद्वंद्वी को रूप मा चित्रण, जसमा दुई व्यक्ति एक व्यक्ति संग एक मनोरम सम्बन्ध मा पछ्याउन वा संलग्न छन्। प्रेम त्रिकोण रङमञ्च, साहित्य र चलचित्रमा एक साझा कथा उपकरण हो।
अर्बिट इन्टरनेशनल कलेज
अर्बिट इन्टरनेशनल कलेज काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ ।
सनतकुमार
सनतकुमार भगवान विष्णुको २४ अवतार मध्ये सनकादि अवतार चौथो अवतार हो ।
अनफिनिस्ड पोर्ट्रेट (उपन्यास)
अनफिनिस्ड पोर्ट्रेट अङ्ग्रेजी उपन्यासकार अगाथा क्रिस्टीद्वारा लिखित उपन्यास हो ।